open-index/open-wikipedia-markdown huggingface dataset:
Անկախ ֆուտբոլային ասոցիացիաների կոնֆեդերացիա

**Անկախ ֆուտբոլային ասոցիացիաների կոնֆեդերացիա** (անգլ.՝ The Confederation of Independent Football Associations, **ConIFA**), ՖԻՖԱ-ի կազմում չմտնող ֆուտբոլի, ֆուտզալի և լողափնյա ֆուտբոլի ասոցիացիաների միջազգային կառավարող մարմին։ Ներկայումս պատասխանատու է Չճանաչված պետություննների ֆուտբոլի աշխարհի և Եվրոպայի առաջնությունների կազմակերպման համար։ Կոնֆեդերացիան ստեղծվել է 2013 թվականին, որպեսզի վերահսկի չճանաչված պետությունների միջև ֆուտբոլային մրցույթների կազմակերպումը։ Գլխավոր գրասենյակը գտնվում է Լուլեոում, Շվեդիա։

## ConIFA-ի կազմակերպած առաջնություններ
* Չճանաչված պետությունների ֆուտբոլի աշխարհի առաջնություն
* Չճանաչված պետությունների ֆուտբոլի Եվրոպայի առաջնություն

## Անդամներ
*2017 թվականի հունիսի դրությամբ*։
 **Եվրոպա**
*  Աբխազիա
* 23px Անդրկարպատյան մարզ
*  Արցախ
* border|23px Արևմտյան Հայաստան
*  Գնչուներ
*  Գրենլանդիա
* border|23px Դելվիդեկ
* border|23px Դոնեցկ
* border|23px Լապլանդիա
*  Լուգանսկ
*  Հարավային Օսիա
*  Հյուսիսային Կիպրոս
*  Մեն կղզի
*  Մերձդնեստր
*  Մոնակո
* border|23px Նիցայի կոմսություն
*  Պադանիա
*  Ռեցիա
* border|23px Սեկեյների Երկիր
*  Սկանիա
*  Օքսիտանիա
* border|23px Ֆելվիդեկ (Վերին Հունգարիա)
*  Ֆրանկոնիա

**Ասիա**
*  Արամեացիներ
*  Իրաքյան Քուրդիստան
* border|23px Լեզգիներ
*  Ճապոնիայի Միացյալ Կորեացիներ
*  Ռյուկյու
* 23px|border Ռոհինջա
* 23px|border Տամիլ-Իլամ
*  Տիբեթ
* 23px Ույղուրներ
* border|23px Փունջաբ

**Աֆրիկա**
*  Արևմտյան Սահարա
* 23px Բարավա
*  Դարֆուր
*  Զանզիբար
* 23px Կաբիլիա
* 23px|border Մաթաբելանդ
*  Չագոս
*  Սոմալիլենդ

**Ամերիկա**
*  Կասկադիա
*  Քվեբեկ

**Օվկիանիա**
*  Տուվալու
*  Կիրիբատի

## Ծանոթագրություններ

## Արտաքին հղումներ
* ConIFA-ի պաշտոնական կայքը
* ConIFA-ի պաշտոնական Թվիթթերի էջը
* ConIFA-ի պաշտոնական Ֆեյսբուքի էջը

Կատեգորիա:2013 հիմնադրված կազմակերպություններ
Կատեգորիա:2014 հիմնադրված կազմակերպություններ
Կատեգորիա:Շվեդիայի կազմակերպություններ
Կատեգորիա:Սպորտի միջազգային ֆեդերացիաներ
Կատեգորիա:Ֆուտբոլային կազմակերպություններ
Կատեգորիա:Ֆուտբոլը Շվեդիայում
Կատեգորիա:Ֆուտբոլի Եվրոպայի առաջնություններ
Աբադդոն

մինի|278x278փքս
**Աբադդոն** (ինչպես նաև Ավադդոն կամ Աբադդոննա), անդունդի հրեշտակ է, մահվան և ավերածությունների հզորագույն դևը, դժոխքի ռազմական խորհրդական։ Նրա անունը ծագել է եբրայերեն «մահ» բառից։ Մի քանի անգամ հիշատակվում է «Աստվածաշնչում» դժոխքի և մահվան հետ նույն շարքում. «Աբադդոնը և մահն ասում են…»:

Նոր կտակարանի «Հայտնություն Հովհաննեսի» գրքում` այն հատվածում, երբ հնչեց 5-րդ հրեշտակի անունը, դա «անդունդի հրեշտակի» անունն էր, մորեխների թագավորինը, ով դուրս էր եկել այդ անդունդից։  

## Աստվածաշնչյան մեկնաբանություններ
«Ավադդոն» բառը հին եբրայերեն նշանակում է ավերածության վայր կամ ոչնչացում։ Ռաբունական գրականության մեջ և Հին կտակարանում Ավադդոն են կոչում դժոխքի հատվածներից մեկը։ Այդպես Հին կտակարանում այս տերմինը օգտագործվում է 6 անգամ։ Հոբ գրքում և առակներում Ավադդոն բառը հիշատակվում է շեոլ բառի հետ նույն շարքում, որը նշանակում է գերեզման թե՛ արդարների, թե՛ անարդարների համար։ Այս գրքում Ավադդոն բառը ասոցացվում է «մահ» բառի հետ։ 

«Հայտնություն Հովհաննեսի» գրքում Աբադդոնն արդեն հստակ անձնավորված է և իրենից ներկայացնում է անդունդի տիրակալ, մորեխների առաջնորդ, այստեղ էլ առաջին անգամ կոչվել է նաև Ապոլլիոն։

«Իրենց տեսքով մորեխները նման էին այն ձիերին, որոնց նախապատրաստել էին պատերազմի համար; և նրանց գլուխներին պսակներ էին` ասես ոսկյա; իսկ դեմքերը նրանց` ինչպես մարդկային դեմքեր; և մազերը նրանց` ինչպես կնոջ վարսերը, իսկ ատամները նրանց` ինչպես առյուծներինը, նրանց վրա երկաթե զենք ու զրահ կար, իսկ թևերի աղմուկն` ինչպես կառքերի ձայն, երբ հարյուրավոր նժուգներ վազում են պատերազմի, նրանք պոչեր ունեին ինչպես կարիճներինը, և նրանց պոչերին խայթող մի ասեղ, իսկ նարնց իշխանությունը 5 ամիս մարդկանց վնասել է։ Իրեն համար թագավոր նա ընդունել էր անդունդի հրեշտակին, իսկ անունը նրա եբրայերեն` Աբադդոն, իսկ հունարեն` Ապոլլիոն»։

## Ծանոթագրություններ

Կատեգորիա:Հին Կտակարանի անձինք
Կատեգորիա:Դևեր
Կատեգորիա:Նոր Կտակարանի անձինք
Կատեգորիա:Դժոխք
Կատեգորիա:Հրեշտակներ քրիստոնեությունում
Կատեգորիա:Հրեշտակներ հուդայականությունում
Պիչիչի մրցանակ

**Լավագույն ռմբարկու**, մրցանակը տրվում է  Marca իսպանական պարբերականի կողմից ամեն  տարի Լա Լիգայում  տարվա ամենաշատ գոլի հեղինակ դարձած  ֆուտբոլիստին։ Մրցանակը իր անվանումը ստացել է Ատլետիկ Բիլբաոյի լավագույն ֆուտբոլիստներից մեկի՝ Ռաֆայել Մորենո Արանզադի ՝ Պիչիչիի  պատվին։

## Հաղթողներ
### Օրինակ

### Ամենաշատ տիտղոս ստացած ֆուտբոլիստներ

### ամենաշատ լավագույն ռմբարկու ունեցող ակումբները

* **Այս թվականներին** -  Խաղացողը լավագույն ռմբարկու տիտղոսը կիսել է մեկ այլ ֆուտբոլիստի հետ
* **<sup>**</sup>**  - երկու խաղացող մեկ ակումբից

### Մեկ մրցաշրջանում ամենաշատ գոլ խփած ֆուտբոլիստներ

### Մի  քանի տարի անընդմեջ մրցանակը ստացած ֆուտբոլիստներ

## Արտաքին հղումներ
* Լավագույն ռմբարկուները .com

Կատեգորիա:Իսպանիայի ֆուտբոլային պարգևներ և մրցանակներ
Կատեգորիա:Լա Լիգա
Գլեբ Ֆրանկ

**Գլեբ Ֆրանկ** (, ), խորհրդային կենսաֆիզիկոս, ԽՍՀՄ ԳԱ ակադեմիկոս (1966 թվականից), ԲԳԱ թղթակից անդամ (1945)։ ԽՄԿԿ անդամ 1947 թվականից։ Մաթեմատիկոս Միխայիլ Ֆրանկի որդին, ֆիզիկոս Իլյա Ֆրանկի եղբայրը, ավարտել է Ղրիմի համալսարանը (1925)։

Գլեբ Ֆրանկի գործուն մասնակցությամբ են ստեղծվել ՍՍՀՄ ԲԳԱ կենսաֆիզիկայի (1948) և ՍՍՀՄ ԳԱ կենսաֆիզիկայի ինստիտուտները (1952), որոնց տնօրենն է եղել համապատասխանաբար 1948–1951 թվականներին և 1957 թվականից։ Հիմնական աշխատանքները վերաբերում են ուլտրամանուշակագույն ճառագայթման կենսաբանական ազդեցությանը, մկանային կծկման և նյարդային դրդման կենսաֆիզիկային։

Մասնակցել է սովետական առաջին էլեկտրոնային մանրադիտակի ստեղծմանը։ Նրա նախաձեռնությամբ են ստեղծվել կենսաբանական ֆիզիկայի ոլորտում վերաբերող համալիր հետազոտությունների կոորդինացիոն կենտրոնը։ Եղել է ՅՈԻՆԵՍԿՕ-ին կից կենդանի բջջի ուսումնասիրման միջազգային կազմակերպության փոխպրեզիդենտ (1961 թվականից)։ Կենսաֆիզիկոսների միջազգային կազմակերպության խորհրդի ա՚նդամ (1961 թվականից), Աստղագնացության միջազգային ակադեմիայի իսկական անդամ, մի շարք երկրների ԳԱ պատվավոր անդամ։

Ստացել է ՍՍՀՄ պետական մրցանակ (1949, 1951, 1978, ետմահու)։ Պարգևատրվել է Լենինի 2 շքանշաններով։

Մահացել է Մոսկվայում 1976 թվականին, թաղված է Պուշչինոյում, ՌԴ ԳԱ թեորետիկ և փորձարարական կենսաֆիզիկայի համալսարանի մուտքից ոչ հեռու։

## Ծանոթագրություններ

## Արտաքին հղումներ
* *[[Иваницкий, Генрих Романович|Иваницкий Г. Р.]]* Время расставляет акценты… К 100-летию со дня рождения академика Г. М. Франка // Вестник Российской академии наук, 2004, № 4, էջ 342

Կատեգորիա:Խորհրդային կենսաբաններ
Կատեգորիա:Ռուս ֆիզիկոսներ
Կատեգորիա:Խորհրդային ֆիզիկոսներ
Կատեգորիա:Ֆիզիկոսներ այբբենական կարգով
Կատեգորիա:Կենսաբանական գիտությունների դոկտորներ
Կատեգորիա:ԽՍՀՄ ԳԱ իսկական անդամներ
Կատեգորիա:ԽՄԿԿ անդամներ
Կատեգորիա:ԽՍՀՄ ԳԱ ակադեմիկոսներ
Կատեգորիա:Խորհրդային գիտնականներ
Անդրե Աբեգլեն

**Անդրե Աբեգլեն** (, ), շվեյցարացի ֆուտբոլիստ, 20-րդ դարի երկրորդ կեսի Շվեյցարիայի լավագույն ֆուտբոլիստներից մեկը։

## Ակումբային կարիերա
Անդրե Աբեգլեն խաղացել է «Քսամաքսե» թիմում Նևշատելից, և (Սերվետ) Ժենևիայից, «շո-դե-ֆոնե» նորից Ժենևիայից, և «Սոշո» երկու անգամ դարձել է ֆրանսիայի չեմպիոն, և 1935 թվականին - առաջնություն լավագույն հարձակվող։

## Միջազգային կարիերա
Առաջին խաղը հավաքականում խաղացել է 1927 թվականին նոյեմբերի 6-ին։ Աշխարհի չեմպիոնատում ֆուտբոլում 1934 թվականին, Անդրեն խփեց միակ իր գոլը 1/8 ֆինալում, բայց Շվեյցարիան դուրս մնաց մրցախաղից չորրորդ եզրափակիչում։ 1938 թվականին աշխարհի չեմպիոնատում Ֆրանսիայում, Աբեգլեն ցույց տվեց իր ուժերը Գերմանիայի հետ խաղում, հաղթելով գերմանացիներին գործնականորեն միայնակ. 1/8 ֆինալում, Փարիզի մարզադաշտում «Պարկ դե պրենս», Անդրե Աբեգլեն «Սոշո» թիմում հինգից երեք գոլ խփեց . Սկզբից նա խփեց վերջին գոլը նույն խաղում ընդդեմ Գերմանացիների 1:1, և հետո երկրորդ խաղում Անդրեն խփեց երրորդ և չորրորդ գնդակը, հաշիվը դարձնելով 4:2, հօգուտ Շվեյցարիային։

## Անձնական կյանք
Անդրե Աբեգլենն ունի երկու եղբայր՝ Մակսը և Ժանը - բոլորը խաղացել են Շվեյցարիայի հավաքականում։ Վախճանվել է 35 տարեկանում երկաթուղային ավտովթարից։

## Նվաճումներ
* Շվեյցարիայի չեմպիոն 1926/27, 1930/31, 1939/40
* Ֆրանսիայի չեմպիոն 1934/35, 1937/38
* Ֆրանսիայի գավաթի տիրակալ 1937
* Ֆրանսիայի չեմպիոնատի լավագույն ռմբարկու 1934/35 (30 գոլ)

## Ելույթների վիճակագրություն
### Ակումբային կարիերա

***<u>Աղբյուր։</u>***
* 

## Ծանոթագրություններ

Կատեգորիա:Շվեյցարացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Սուչիտոտո

**Սուչիտոտո** (), մունիցիպալիտետ Սալվադորի Կուսկատլան շրջանում։ Ամբողջ երկրում հայտնի է իր եկեղեցով և գլաքարային փողոցներով։ Այս բնակավայրից հիանալի տեսարան է բացվում դեպի Սուչիտլան լիճ, որն արհեստական լիճ է Լեմփա գետի և Cerrón Grande ամբարտակի վրա։ Սուչիտոտոն սալվադորցիների հանգստյան օրերի սիրելի վայրն է։ Այն ունի մշակութային միջոցառումների մեծ ծրագիր, արվեստի պատկերասրահներ, մշակութային կենտրոններ, բազմատեսակ ձեռագործ աշխատանքներ։

Սուչիտոտոյի քույր քաղաքն է Արիզոնա նահանգի Պրեսկոտ քաղաքը։

## Տեսարժան վայրեր
* Սանտա Լուսիա եկեղեցի (Iglesia de Santa Lucía)
* Հին քաղաք (Ciudad Vieja, El Salvador)
* Ալեխանդրո Կոտոյի տուն-թանգարան (Casa Museo de Alejandro Cotto)
* Ասիենդա Կոլիմա (Hacienda Colima)
* «Հիշողությունն ապրում է» համայնքային թանգարան (Museo Comunitario "La Memoria Vive")
* Արժույթի թանգարան (Museo de la Moneda)
* Տատիկի թանգարան (Casa de la Abuela)

## Հայտնի անձինք
* Խոսե Մարիա Կանյաս (1809-1860), ռազմական գործիչ, մասնակցել է Նիկարագուայի ազգային պատերազմին
* Մանուել Գալարդո (1826-1913), բժիշկ, Սալվադորի համալսարանի ռեկտոր, երկրում առաջինն է կատարել ոսպնյակի մթագնման վիրահատությունը
* Ռիո Ռոմերո Բոսկե (1860-1935), Սալվադորի նախագահ (1927-1931)
* Ալֆոնսո Կինոնես Մոլինա (1874-1950), Սալվադորի նախագահ (1914-1915), (1918-1919) և (1923-1927)
* Արտուրո Արաուխո (1878-1967), Սալվադորի նախագահ (1931-1931)
* Խուան Կոտտո (1900-1938), բանաստեղծ, լրագրող
* Լուիս Մելգար Բրիսուելա (1943), գրող, բանաստեղծ
* Խոսե Լուիս Էսկոբար Ալաս (1959), Սան Սալվադորի արքեպիսկոպոս
* Ալեխանդրո Կոտտո (1928 -2015), Սալվադորի պատմության  ու մշակույթի ջատագով, Սուչիտոտոյի պատվավոր քաղաքացի (2002)

## Պատկերասրահ

Iglesiasuchitoto.jpeg|Սանտա Լուսիա եկեղեցի
Close up Reloj Iglesia Santa Lucia..JPG|Սանտա Լուսիա եկեղեցու ժամացույցը
Casas de Suchitoto.jpg|Սուչիտոտոյի տները
Calles de Suchitoto.jpg|Սուչիտոտոյի փողոցները
Unnamed Road, Suchitoto, El Salvador - panoramio (17).jpg
Suchitoto, El Salvador - panoramio (72).jpg
Suchitoto, El Salvador - panoramio (66).jpg
Calles de Suchitoto Agosto..JPG


## Գրականություն
* Instituto Geográfico Nacional (1986). Diccionario Geográfico de El Salvador, Tomo II, L-Z. San Salvador: Talleres Litográficos del Instituto Geográfico Nacional.

## Ծանոթագրություններ

Կատեգորիա:Սալվադորի բնակավայրեր
Դիեգո Ալբերտո Գամա Գարսիա

**Դիեգո Ալբերտո Գամա Գարսիա** (, ), մեքսիկացի ֆուտբոլիստ, «Տոլուկա» ակումբի կիսապաշպան։

## Ակումբային կարիերա
Գաման իր հայրենիքի «Տոլուկա» ակումբի սանն է։ Օգոստոսի 7-ին Մեքսիկայի գավաթի մրցախաղում «Վանադոս» ակումբի դեմ առաջնելութ է ունեցել հիմնական հավաքականի ակումբում, երկրորդ խաղակեսում փոխարինելով  Կարլոս էսկիվելյային։ Օգոստոսի 11-ին «Լեոնես Նեգրոս» ակումբի դեմ մրցախաղում առաջնելութ է ունեցել մեքսիկական պրեմիերայում։ Ամռանը նույն այդ տարում Գաման վարձակալման իրավունքով տեղափոխվեց իսպանական «Ատլետիկո Մադրիդ», որտեղ հանդես է եկել երիտասարդական ակումբում։ Վարձակալման ժամկետը վերջանալուց հետո վերադարձավ «Տոլուկա»։

## Միջազգային կարիերա
2015 թվականին Գաման Մեքսիկայի երիտասարդական հավաքականից նույնպես մասնակացեց Երիտասարդական չեմպիոնատում Նոր Զելանդիայում։ Մրցաշրջանում նա խաղացել է Մալի դեմ։

## Ծանոթագրություններ

## Աղբյուրներ
* Статистика на soccerway

Կատեգորիա:Տղամարդկանց ֆուտբոլի հարձակվողներ
Կատեգորիա:Մեքսիկացի ֆուտբոլիստներ
Զահիր (մզկիթ)

**Զահիր** (), Մալայզիայի մզկիթներից մեկն է։ Գտնվում է Ալոպ-Սետապ քաղաքում։

## Պատմություն
Մզկիթը կառուցվել է 1912 թվականին։ Մզկիթի տարածքում էր գտնվում Կեդախի մարտիկների գերեզմանը, որոնք մահացել էին 1821 թվականին Կեդախի պաշտպանության ժամանակ։ Մզկիթի ճարտարապետության հիմքն է հանդիսանում հյուսիսային Սումատրայի Լանգկատ քաղաքում գտնվող Ազիզ մզկիթը։ Մզկիթից բարձրացել են հինգ հիմնական մեծ գմբեթներ, որոնք խորհրդանշում են իսլամի 5 հիմնասյուները։ Բացման պաշտոնական արարողությունը տեղի է ունեցել ուրբաթ, 1915 թվականի հոկտեմբերի 15-ին Սուլթան Աբդուլ-Համիդ Հալիմ Շախի կողմից։ Ուրբաթօրյա քարոզը կարդացել է Տունկու Մահմուդը։ Զախիր մզկիթի ետևում գտնվում է Շարիաթի դատարանը և մանկական նախադպրոցական հիմնարկը։

## Ճարտարապետություն
Զախիր մզկիթը զբաղեցնում է 11558 մ² տարածք։ Աղոթքի դահլիճը 5,8 մ² է և շրջապատված է վերանդաներով։ Գլխավոր գմբեթը գտնվում է մզկիթի հյուսիսարևելյան մասում։ Զախիրը Մալայզիայի ամենամեծ և ամենահին մզկիթն է։ Ամեն տարի մզկիթում տեղի է ունենում Ղուրանի ընթերցողների փառատոն։ Զախիր մզկիթը պատկանում է 10 ամենագեղեցիկ մզկիթների շարքին։

## Հուշադրամներ
100px|մինի|Արծաթե մետաղադրամ 100 տենգե
100px|մինի|Արծաթե մետաղադրամ 100 տենգե

2008 թվականի մարտի 25-ին Ղազախական դրամահատարանը թողարկել է արծաթե հուշադրամ «Հայտնի մզկիթ» սերիայով, որի վրա պատկերված էր Զախիր մզկիթը։ Մետաղադրամների անվանական արժեքը 100 տենգե էր, իսկ թանկարժեք մետաղը՝ արծաթը։

2012 թվականին թողարկվել է ոսկե մետաղադրամը։ Անվանական արժեքը 500 տենգե էր։ Մետաղադրամը ուներ 3,11 գրամ զանգված և 16 միլիմետր տրամագիծ։ Նման մետաղադրամ թողարկվել է 3000 հատ։

## Ծանոթագրություններ

Կատեգորիա:Մալայզիայի մզկիթներ
Կատեգորիա:Գմբեթավոր կրոնական շենքեր և կառույցներ
Հաբու

**Հաբու** (նաև` Խաբյու, վրացերեն՝ ხაბიუ), գյուղ Աբխազիայի Գուդաութայի շրջանում, Գուդաութայից 25 կմ հյուսիս-արևելք։ Գտնվում է ծովի մակարդակից 350 մ բարձրության վրա։

## Բնակչությունը
1959 թվականի տվյալներով, գյուղում բնակվում էր 85 մարդ, հիմնականում հայեր, իսկ 1989 թվականին գյուղն ուներ 33 բնակիչ, կրկին հիմնականում հայեր։

Բնակիչներն զբաղվում են ծխախոտի, եգիպտացորենի մշակությամբ, անասնապահությամբ և մեղվաբուծությամբ։ Գյուղն ուներ տարրական դպրոց։

Հիմնադրել են Սամսունի շրջակայքից եկած հայերը` 1890 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Դոսպատ (գետ)

**Դոսպատ** (; ), գետ, որը գտնվում է Բուլղարիայում և Հունաստանում։

Գետի երկարությունը 97 կիլոմետր է, ավազանի մակերեսը կազմում է 633 կմ²։ Գետի ակունքը գտնվում է Ռոդոպներում, ծովի մակարդակից 1600 մետր բարձրության վրա։ Բարձրադիր վայրերում այս լեռնային գետը արագահոս է, շարունակությամբ՝ հոսում է ավելի հարթ տարածքով:Հիմնականում գետը հոսում է Բուլղարիայում, բայց միախառնվում է Մեստա գետին, վեջինս հոսում է Հունական Մակեդոնիայում։ Գրեթե գետի բոլոր հուները գտնվում են Չեչ մարզում։

Գետի վրա կառուցված է Դամբ՝ համանուն ջրամբարով։

## Պատկերասրահ

Պատկեր:The Valley Of Dospat River - North.jpg|Դոսպատի հովիտը
Պատկեր:Yazovir dospat 40.jpg|Դոսպատի ջրամբարը
Պատկեր:Dospat River.jpg|Դոսպատը ձմռանը
Պատկեր:The Mouth Of Dospat River.jpg|Դոսպատը իր գետաբերանի շրջանում


Կատեգորիա:Բուլղարիայի գետեր
Կատեգորիա:Հունաստանի գետեր
Կատեգորիա:Սահմանային գետեր
Կանաչ թատրոն (Դոնի Ռոստով)

**Կանաչ թատրոն** (), տեսարժանություն և դաշնային նշանակության մշակութային ժառանգության օբյեկտի` Ռոստովի Մաքսիմ Գորկու անվան պետական դրամատիկական թատրոնի մի մասը։ Գտնվում է Դոնի Ռոստով քաղաքի Թատերական հրապարակ, շենք 1 հասցեով։ Կանաչ թատրոնը շենքի հետնամասում է։

## Պատմություն
1957 թվականին տեղի է ունեցել Մ. Գորկու անվան թատրոնի վերակառուցումը, որի արդյունքում կրճատվել են հանդիսականների համար նախատեսված դահլիճները։ Բայց 1960 թվականին ճարտարապետ Վ. Ն. Ռազումովսկու նախագծով մեծացվել է համերգային հարթակը, որը ստացել է Կանաչ թատրոն անվանումը։ Լրացուցիչ սրահի տարողությունը կազմել է 3000 մարդ, իսկ տարածքը` 300 քառակուսի մետր։ Կանաչ թատրոնի ձևավորումը ստեղծելու համար  ներգրավվել են քանդակագործներ Մոսկվայից, Սանկտ Պետերբուրգից և Դոնի Ռոստովից։ Իր անվանումը հարթակը ստացել է մոտակայքում եղած մեծ քանակությամբ ծառերի շնորհիվ։

2000 թվականի դրությամբ օբյեկտը գտնվել է վթարային վիճակում, նրա պահպանական կարգավիճակը մինչև վերջ որոշված չէր. մշակութային ժառանգության օբյեկտների մարզային գրանցամատյանում այն հաշվառված էր որպես դաշնային նշանակության մշակութային ժառանգության օբյեկտի` Ռոստովի Մաքսիմ Գորկու անվան պետական դրամատիկական թատրոնի մի մաս, իսկ ՌԴ մշակույթի նախարարության տվյալների համաձայն` այդ տեղեկությունը չէր համապատասխանում իրականությանը։

2003 թվականին շենքի վերակառուցումը չի իրականացվել կարգավիճակի հենց այդ անորոշության պատճառով։ Այնուհետև աշխատանքները պետք է անցկացվեին 2012 և 2013 թվականներին, սակայն դրանք ևս ստիպված հետաձգվեցին։ 2016 թվականի սկզբի դրությամբ աշխատանքները կազմակերպողների ծրագրերում հարթակի վերակառուցումն ու զբոսայգում 60 մետր բարձրությամբ պտտվող անվի տեղադրումն էր։ Ենթադրվում է, որ հարթակը շահագործման կհանձնվի 2017 թվականին և կարող է տեղավորել ավելի քան 1000 մարդ։ Բեմական տարածքը պետք է կազմի ավելի քան 300 քառակուսի մետր։ Աշխատանքների համար պետք է ծախսվի մոտ 110 միլիոն ռուբլի։ Առայժմ շենքը գտնվում է կիսով չափ քանդված վիճակում, նրա մաշվածությունը հավասար է 45 տոկոսի։

## Ծանոթագրություններ

## Արտաքին հղումներ
* Կանաչ թատրոնը Վիքիքարտեզում

Կատեգորիա:Դոնի Ռոստովի շենքեր և կառույցներ
Բորջիաներ

**Բորջիա** ընտանիքը Իտալական Ռենեսանսի ժամանակաշրջանում հայտնի իսպան-իտալական ազնվական ընտանիք է։ Նրանք Վալենսիայից էին, իրենց ազգանունը եկել է իսպանական Բորխա տեղանունից։

Բորջիաները նշանավոր հոգևորականներ և քաղաքական գործիչներ էին 15-րդ և 16-րդ դարերում։ Այս ընտանիքը Հռոմի 2 պապ է տվել՝ Ալֆոնսո դի Բորջիան (ով կառավարել է որպես Կալիստրատոս III Պապ` 1455-1458 թթ․) և Ռոդրիգո Լենզոլ Բորջիան (Ալեքսանդր VI Պապ՝ 1492-1503թթ․):

Հատկապես Ալեքսանդր VI-ի կառավարման շրջանում, Բորջիաները կասկածվում էին մի շարք հանցանքների մեջ, ներառյալ՝ դավաճանություն, ինցեստ, հոգևոր պաշտոնների առք ու վաճառք, կաշառակերություն, գողություն և սպանություն (հատկապես` թունավորումներով սպանություններ)։ Իրենց իշխանությամբ տարվածությունը թշնամիներ ստեղծեց իրենց համար՝ Մեդիչի, Սֆորզա ընտանիքները, Դոմինիկյան Սավոնարոլա վանականը և այլք։ Նրանք նաև արվեստի մեկնասներ էին, ովքեր նպաստեցին Ռենեսանսին։

Բորջիա ընտանիքը պատմության մեջ մնացել է որպես մեղքերի և անբարոյականության մեջ խրված ընտանիք, այնուամենայնիվ կան փաստարկներ, որոնք ենթադրում են, որ նրանց մասին դիտարկումները միակողմանի են։

## Պատմություն
### Վաղ պատմություն
Բորջիա կամ Բորջա ընտանիքը ծագել է Վալենսիայի թագավորության Բորխա քաղաքում, վերջինս իսպանական Արագոն արքայության տարածքի մաս էր կազմում։ Մի շարք չհիմնավորված կարծիքներ կային, որ ընտանիքը հրեական ծագում ունի։ Այս լուրերը պրոպագանդվել են շատերի կողմից, հատկապես՝ Ջուլիանո դելլա Ռովերեի և ընտանիքը քաղաքական մրցակիցների կողմից նկարագրվել է որպես մառռանական ընտանիք։ Դարերով մշակույթի մեջ պահպանվել են այս լուրերը, թվարկվել են 1912թ․։ Գերդաստանի ներկայացուցիչները իրենք իրենց կեղծորեն ներկայացնում էին որպես 12-րդ դարում Արագոնի թագավորության գահի հավակնորդ Պեդրո դե Ատարեսի՝ Բորխայի լորդի ժառանգները, վերջինս իրականում մահացել է անժառանգ։

## Ծանոթագրություններ

Կատեգորիա:Իտալիայի հարստություններ
Ալուզեկ Արծրունի

**Ալուզեկ Արծրունի** նաև **Ալուզեկ արքայ** (ծննդյան և մահվան թվականներն անհայտ - 12-րդ դար), հայ իշխան, հիշվում է որպես արքա, իշխան Թոռնիկ Գ Արծրունու որդին, սերվում է Արծրունյաց իշխանական տոհմի ճյուղերից մեկից, Խեդենեկյանների (միայն պատմագիտության մեջ կիրառվող) իշխանական տոհմից։ Ալուզեկ Արծրունին Ամյուկի իշխան, կյուրապաղատ Աբդլմսեհ Բ Արծրունու եղբայրն է և Աղթամարի հիմնադիր կաթողիկոս Դավիթ Ա-ի հորեղբայրը։

## Աղբյուրներ
* Հայոց անձնանունների բառարան, Հրաչյա Աճառյան, 1942 թ. Հատոր 1, Ցուցակ 1, Էջ 84

## Արտաքին հղումներ
* «Հավաքարան անվանց կաթողիկոսաց (Աղթամարա)», Մաքսուդյանց Մ., Էջմիածին, 1916, էջ 38, 59 

Կատեգորիա:Արծրունիներ
Կատեգորիա:Խեդենեկյաններ
Կատեգորիա:Հայոց իշխաններ
Ցիտրուսովան

**Ցիտրուսովան** (Ամժասարա (ამჟასარა), վրացերեն՝ ციტრუსოვანი), գյուղ Աբխազիայի Գուդաութայի շրջանում, Գուդաութայից 23 կմ հարավ-արևելք։ Գտնվում է ծովի մակարդակից 50 մ բարձրության վրա։

## Բնակչությունը
1959 թվականի տվյալներով, գյուղն ուներ 1635 բնակիչ, հիմնականում հայեր։ 1989 թվականի հաշվառումների համաձայն, գյուղում ապրում էր 684 մարդ, կրկին հիմնականում հայեր, նաև աբխազներ և վրացիներ։

Գյուղն ուներ հանգստյան տուն և ակումբ։ Հայերը եկել են Սամսունի շրջակայքի գյուղերից` 1881 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Մարիոս Գարոյան

**Մարիոս Կարապետի Գարոյան** (, ), կիպրահայ քաղաքական ու պետական գործիչ, քաղաքական գիտությունների դոկտոր, Կիպրոսի խորհրդարանի նախկին ղեկավար, 2006-2013 թվականներին եղել է Դեմոկրատական կուսակցություն առաջնորդ։ 2008 թվականին նա ընտրվել է Կիպրոսի Ներկայացուցիչների պալատի նախագահ՝ դրանով իսկ դառնալով Հայաստանից դուրս գտնվող մեր ժամանակների առաջին հայը, ով զբաղեցրել է ամենաբարձր ընտրովի պաշտոնը։

## Կենսագրություն
Մարիոս Գարոյանը ծնվել է 1961 թվականին, Կարապետ և Օրթանս Գարոյանների ընտանիքում։ Նրանց պապերը  եղել են Էրզրումից և Ադանայից, ցեղասպանության ժամանակ  փախել են Լիբանան, իսկ հետո հաստատվել Կիպրոսում։ Մարիոսի հայրը եղել է  Կիպրոսի ազգային հավաքականի դարպասապահը։ Մարիոսը վաղ տարիքում  նույնպես ֆուտբոլ է խաղացել, եղել է տեղի հայկական   AYMA թիմի անդամ։ Նախնական կրթությունը ստացել է  Նիկոսիայի  «Տերա­ Սանտա» դպրոցում։ Ծնողները ցանկանում էին, որ նա բժիշկ դառնար, բայց նրան հետաքրքրում էր քաղաքականությունը։ 1979 թվականին Մարիոս Գարոյանը կրթությունը շարունակել  է Իտալիայի Պերուջա քաղաքի համալսարանի քաղաքագիտության ֆակուլտետում։ Իտալիայում կիպրոսցի ուսանողների հետ հիմնում է «Անագենեսի» ասոցիացիան։
[thumb|right|[Դմիտրի Մեդվեդևը  Մարիոս Գարոյանի հետ]]

## Քաղաքական գործունեություն
Ուսման ավարտից հետո Գարոյանը որոշել էր զբաղվել ակադեմիական գործունեությամբ, սակայն պաշտոնական այցով Իտալիա մեկնած Կիպրոսի նախագահ Սպիրոս Կիպրիանուն նրան հրավիրում է Կիպրոս՝ գլխավորելու Դեմոկրատական կուսակցության երիտասարդական կազմակերպությունը (ΔΗΚΟ)։ Գարոյանը ընդունել է այդ հրավերը։ 1997 թվականին ընտրվել է կենտրոնական կոմիտեի կուսակցության անդամ, այնուհետև՝ կուսակցության արհմիության քարտուղար։ Կիպրոսի նախագահ Տասսոս Պապադոպուլոսեի  ղեկավարման տարիներին եղել է նրա մամլո քարտուղարը։ 2006 թվականի մայիսին ընտրվել է Կիպրոսի խորհրդարանի անդամ, իսկ հետո՝ Դեմոկրատական կուսակցության առաջնորդ։ 2008- 2011 թվականներին եղել է Կիպրոսի  խորհրդարանի  նախագահ։

Լինելով Դեմոկրատական կուսակցության առաջնորդ նա մեծապես կարևորում էր   Հայկական հարցը։ Իր ելույթների ժամանակ նա բազմիցս կոչ է արել, որպեսզի Թուրքիան ճանաչի Հայոց ցեղասպանությունը։ Հարցազրույցներից մեկի ժամանակ Մարիոս Գարոյանը նշել է․
2018 թվականի փետրվարի 5-ին նա հեռացվել է ΔΗΚΟ-ից՝ 2018 թվականի Կիպրոսի նախագահական ընտրությունների ժամանակ կուսակցության նախագահ Նիկոլաս Պապադոպուլոսի թեկնածությունը չսատարելու մեղադրանքով։

2021 թվականի խորհրդարանական ընտրություններում ընտրվել է պատգամավոր՝ 14-րդ խորհրդարանական նստաշրջանի համար։

[thumb|left|Մարիոս Գարոյանը (ձախից) [Վարուժան Հերկելյան|Վարուժան արքեպիսկոպոսի (կենտրոնում) և Վարդգես Մահտեսյանի (աջից) հետ, 2006 թվական]]

## Պարգևներ
* «Պատվո գերագույն հրամանատար» շքանշան, Հունաստան
* «Ասպետ» շքանշան, Մեծի Տանն Կիլիկիոյ կաթողիկոսության կողմից
* «Պատվո մեդալ» Կիպրոսի և Հունաստանի ազգաային նախագծեր իրականացնելու համար

## Աղբյուրներ
* Նախագահ Սերժ Սարգսյանը հյուրընկալել է Կիպրոսի Ներկայացուցիչների պալատի նախագահին
* Շարմազանովը Կիպրոսում հանդիպել է հայազգի Մարիոս Գարոյանի հետ - Հրապարակ
* Previous Entry   Share  Next Entry Мариос Гароян — армянский лидер парламента Кипра

## Ծանոթագրություններ

Կատեգորիա:Կիպրահայ քաղաքական գործիչներ
Կատեգորիա:Քաղաքական գիտությունների դոկտորներ
Կատեգորիա:Սփյուռքահայ քաղաքագետներ
Ջգիդիրխվա

**Ջգիդիրխվա** (վրացերեն՝ ჯგიდირხვა), գյուղ Աբխազիայի Գուդաութայի շրջանում, Գուդաութայից 16 կմ հյուսիս-արևմուտք։ Գտնվում է ծովի մակարդակից 160 մ բարձրության վրա։

## Բնակչությունը
1959 թվականին գյուղն ուներ 201 բնակիչ, հիմնականում հայեր և աբխազներ։ 1989 թվականի տվյալներով, գյուղն ուներ 230 բնակիչ, կրկին հայեր և աբխազներ։

Բնակիչներն զբաղվում են ծխախոտի, եգիպտացորենի և ցիտրուսային կուլտուրաների մշակությամբ, պտղաբուծությամբ և անասնապահությամբ։ Գյուղն ուներ հայկական ութամյա դպրոց։

Հայերը եկել են Սամսունի նահանգից` 1914 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Կորալ Էռերա

**Կորալ Էռերա Գոմես** (, ), Կոստա Ռիկայում բնակվող իսպանացի ֆեմինիստ գրող, որը հայտնի է ռոմանտիկ սիրո իր  քննադատությամբ և սեռական կողմնորոշումների ու գենդերային ինքնության վերաբերյալ ուսումնասիրություններով։

## Կենսագրություն
Կորալ Էռերան ծնվել է Մադրիդում 1977 թվականին։ Սովորել է Մադրիդի Կառլոս III-ի անվան համալսարանում, որտեղ ստացել է հումանիտար և տեսա-հաղորդակցության մագիստրոսի աստիճան։ Դոկտորական թեզը պաշտպանել է նույն համալսարանում՝ «Ռոմանտիկ սերն արևմուտքում և դրա կապը կապիտալիզմի, պատրիարքության և ժողովրդավարության հետ» թեմայով՝  Իրականության, սեռի և ռոմանտիկ սիրո սոցիոլոգիական կառուցումը։ Ինչպես է Արևմուտքը կառուցում մեր զգացմունքները խորհրդանիշերի, առասպելների և ծեսերի միջոցով, և ինչպես է ռոմանտիկ սերը հավերժացնում կապիտալիզմը, պատրիարքությունն ու ժողովրդավարությունը։

Գիտությունների դոկտորի կոչում ստանալուց և Փարիզում տևական ժամանակ մնալուց հետո Կորալը հաստատվել է  Կոստա Ռիկայում՝ պայմանավորված Իսպանիայում 2008 թվականի տնտեսական ճգնաժամով։ Նա հոդվածներ է տպագրել տարբեր պարբերականներում, այդ թվում՝ Pikara Magazine, El País, eldiario.es և El Ciudadano ամսագրերը և մասնակցել է այնպիսի հեռուստաշոույի, ինչպիսին է La Tuerka-ն։

Նրա աշխատանքների հիմնական թեման ռոմատիկ սիրո քննադատությունն է գենդերի և համասեռամոլության տեսանկյունից։ Նա պնդում է, որ ռոմանտիզմը հայրենասիրության արդյունք է և հիմնական դեր է խաղում գենդերային անհավասարության երկուական և հիերարխիկ կառուցման մեջ։ Իր աշխատանքում նա նշում է, որ կան սիրո փոխըմբռնման ու արտահայտման ավելի ազատական տարբեր ձևեր, քան ավանդականները։

## Հրատարակված գրքեր
* *Más allá de las etiquetas: hombres, mujeres y trans* (2010).
* *La construcción sociocultural del amor romántico* (2011).
* *Bodas Diversas y Amores Queer* (2013).
* *Bodas reales, bodas patriarcales: análisis queer de la boda de los príncipes de Asturias* (2014).

## Ծանոթագրություններ

Կատեգորիա:Իսպանալեզու գրողներ
Կատեգորիա:Իսպանացի գրողներ
Կատեգորիա:Իսպանացի ֆեմինիստ գրողներ
Կատեգորիա:Իսպանացի ֆեմինիստներ
Կատեգորիա:ԼԳԲՏ գրողներ
Կատեգորիա:ԼԳԲՏ իրավունքների ակտիվիստներ
Կատեգորիա:Ֆեմինիստներ
Եվրոպայում ՅՈՒՆԵՍԿՕ-ի Համաշխարհային ժառանգության ցանկ

Այստեղ ներկայացված են Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկը։

## Ծանոթագրություններ

## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Հյուսիսային Ամերիկայում Համաշխարհային ժառանգության օբյեկտների ցանկ
* Հարավային Ամերիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Օվկիանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Արտաքին հղումներ
* ՅՈՒՆԵՍԿՕ-ի համաշխարհային ժառանգության օբյեկտների ցանկ. ՅՈՒՆԵՍԿՕ-ի պաշտոնական կայք 
* ՅՈՒՆԵՍԿՕ-ի համաշխարհային ժառանգության օբյեկտների վիճակագրություն. ՅՈՒՆԵՍԿՕ-ի պաշտոնական կայք 

Կատեգորիա:Համաշխարհային ժառանգության ցանկեր
Կատեգորիա:Համաշխարհային ժառանգություն Եվրոպայում
Բելասիցա

**Բելասիցա** (, ), լեռնաշղթա Բալկանյան թերակղզու վրա՝ Մակեդոնիա երկրամասում։

Լեռնաշղթային ամենաբարձր լեռնագագաթը Ռադոմիր լեռն է, որն ունի 2029 մետր բարձրություն։ Գտնվում է Հունաստանի և Բուլղարիայի միջպետական սահմանի երկայնքով։ Ընդհանուր լեռնազանգվածը գտնվում է երեք պետությունների տարածքներում․ Հունաստան (45 %), Մակեդոնիայի Հանրապետություն (35 %) և Բուլղարիա (20 %)։

Լեռնաշղթայի ընդհանուր երկարությունը կազմում է 60 կմ, իսկ լայնությունը՝ մինչև 9 կմ։ Բուլղարիայի պատմության մեջ Բելասիցայի լեռնաշղթան նշանավորվում է 1014 թվականի հուլիսի 29-ին բուլղարական և բյուզանդական բանակների միջև այստեղ տեղի ունեցած ճակատամարտում։ Ճակատամարտում հաղթեցին բյուզանդացիները և այն անմիջականորեն նպաստեց Արևմտաբուլղարական թագավորության կործանմանը։

## Տես նաև
*  Վիտոշա

## Ծանոթագրություններ

## Արտաքին հղումներ
*  Բելասիցայի լեռների լուսանկարներ 

Կատեգորիա:Բուլղարիայի լեռնաշղթաներ
Կատեգորիա:Հունաստանի լեռնաշղթաներ
Բերսաբե Հովսեփյան

**Բերսաբե Հովսեփյան-Սնղչյան** (, ), իրանահայ մանկավարժ։ Թեհրանում առաջին մանկապարտեզի հիմնադիրը։

## Կենսագրություն
Բերսաբե Հովսեփյանը ծնվել է 1906 թվականին Չհարմալի Մամուկա գյուղում։ Մանուկ հասակում նրա ընտանիքը տեղափոխվել է Թեհրան։ 1942 թվականին ավարտել է Թեհրանի Հայկազյան դպրոցը, այնուհետև դասավանդել է նույն դպրոցում, հետագայում` նաև Էնզելիի հայկական դպրոցում։

1930 թվականին Բերսաբեն Թեհրանում հիմնել է առաջին մանկապարտեզը, որը գործել է Իրանի մշակույթի նախարարության հավաստագրով, առարկաները դասավանդել են պարսկերենով։ 1954 թվականին մանկապարտեզին կից հիմնադրել է տարրական, 1959 թվականին՝ միջնակարգ դպրոցներ։

1949-1951 թվականներին մեկնել է Ժնև, սովորել տեղի մանկավարժական համալսարանի մանկապատանեկան հոգեբանության ֆակուլտետում։ Մանկավարժությանը զուգահեռ զբաղվել է հասարակական գործունեությամբ, 1968 թվականին եղել է Հայ կանանց միության հիմնադիրներից մեկը։

## Պարգևներ
* Իրանի կրթության և դաստիարակության նախարարության երկրորդ կարգի շքանշան։

## Պատկերասրահ

Bersabé Kindergarten, First Iranian Kindergarten in Tehran.jpg
Bersabé Kindergarten, First Kindergarten School in Iran.jpg


## Ծանոթագրություններ

Կատեգորիա:Իրանահայ հասարակական գործիչներ
Կատեգորիա:Իրանահայ մանկավարժներ
Աղդարա

**Աղդարա** ( աբխազերեն՝ Аҕдара, վրացերեն՝ აღდარა), գյուղ Աբխազիայի Սուխումի շրջանում, Սուխումից 20 կմ հյուսիս։ Գտնվում է Գումիստա գետի աջ ափին, ծովի մակարդակից 360 մ բարձրության վրա։

## Բնակչությունը
1959 թվականի տվյալներով, գյուղն ուներ 210 բնակիչ, հիմնականում հայեր, իսկ 1968 թվականի հաշվառումների համաձայն, գյուղում ապրում էր 463 մարդ` հայեր, նաև աբխազներ։ 1989 թվականին, գյուղում արդեն բնակվում էր 71 մարդ, կրկին հայեր։

Բնակիչներն զբաղվում են ծխախոտի, եգիպտացորենի, բանջարաբոստանային կուլտուրաների մշակությամբ, անասնապահությամբ և մեղվաբուծությամբ։ Գյուղն ուներ հայկական տարրական դպրոց։

Հայերը եկել են 1886 թվականին՝ Օրդուի շրջակայքի գյուղերից։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Մթիսկալթա

**Մթիսկալթա** (Ռաշխուա, նախկինում՝ Դերեկե, վրացերեն՝ მთისკალთა), գյուղ Աբխազիայի Սուխումի շրջանում, Սուխումից 25 կմ հյուսիս։ Գտնվում է ծովի մակարդակից 550 մ բարձրության վրա։

## Բնակչությունը
1959 թվականի տվյալներով, գյուղում ապրում էր 78 բնակիչ, հիմնականում հայեր։ 1989 թվականի հաշվառումների համաձայն, գյուղն ուներ 7 բնակիչ, կրկին հայեր։

Բնակիչներն զբաղվում են ծխախոտի և եգիպտացորենի մշակությամբ, ինչպես նաև այգեգործությամբ։

Մթիսկալթան հիմնադրել են Տրապիզոնի շրջակայքի գյուղերից եկած հայերը` 1894 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր
Հեռուստատեսությունը Վենեսուելայում

**Վենեսուելայում հեռուստատեսություն**ը գործարկվել է 1952 թվականին, երբ դիկտատոր Մարկոս Պերես Խիմենեսը մեկնարկել է Televisora Nacional հեռուստաալիքը՝ Վենեսուելան դարձնելով հեռուստացույց ունեցող աշխարհի իններորդ երկիրը։ 1963 թվականին վենեսուելական տնային տնտեսությունների քառորդ մասն արդեն հեռուստացույց ուներ, 1969 թվականին հասնելով 45 % և 1982 թվականին՝ 85 %: Հեռուստանովելները հայտնի են Վենեսուելայում, և որոշ վենեսուելական արտադրանքներ (օրինակ՝ 1992 թվականի Cara Sucia) միջազգային տարածում են գտել։  Թերևս ամենահայտնի հեռուստահաղորդումը նախագահ Ուգո Չավեսի ամենշաբաթյա «Aló Presidente» թոք-շոուն է, որը սկսվել է 1999 թվականին և ավարտվել 2012 թվականին։ Կառավարությունը նաև կանոնավոր կերպով օգտագործում է կադենասերները (պարտադիր ընդհատումներ բոլոր հեռուստաալիքներում պետական հեռուստաալիքների ցուցադրման համար)։

### Մասնավոր հեռուստատեսություն

### Հանրային հեռուստաընկերություն

### Բաց ազդանշանով այլ ազգային ալիքներ

### TV հեռարձակում

## Ծանոթագրություններ

Կատեգորիա:Վենեսուելայի հեռուստատեսություն
Երազանք (ֆիլմ, 2008)

**«Երազանք»**՝ կինոնկարը ռեժիսոր Կիմ Կի Դուկ-ի, որը դուրս է եկել 2008 թվականին։

## Սյուժե
Չինը գիշերն արթնանում է մղձավանջից, որի ժամանակ ավտովթարի է ենթարկվում։ Արթնանալով, նա գնում է այն վայրը որտեղ երազում տեսել է այդ մղձավանջը, և տեսնում է, որ ավտովթարը տեղի է ունեցել։ Մեքենայի վարորդը այդ ժամանակ եղել է Ռենը, որը բացատրում է թե ամբողջ գիշեր նա տանը քնած է եղել, սակայն ոստիկանները տեսախցիկների նկարների օգնությամբ ցույց են տալիս, որ վարողը եղել է Ռենը։ Չինը, ով ամբողջ այդ ժամանակ հետևում էր ոստիկաններին, մեղքը վերցնում է իր վրա։ Հետո պարզվում է, որ Ռենը լուսնորտ է։ Չինի երազի և Ռենի վարքի միջև կապը պատահական չէր՝ երկու դեպքում էլ հերոսները գործում են անցյալի սիրո հանդեպ հրապուրանքի ազդեցության տակ, դրա համար էլ Չինի երազանքը իր անցյալի ընկերուհու հետ իրականանում է նրա երազների մեջ, այն դեպքում երբ իրական կյանքում քնած Ռենի հետ ամեն ինչ կատարվում է անցյալի ընկերոջ հետ : Հերոսները որոշում են քնել հերթով, բայց դա նրանց չի հաջողվում։ Չինը մտածում է իրեն կապել Ռենի հետ ձեռնաշղթաներով և քնել կողքին, բայց բանալին դնել երևացող տեղ ամենամեծ սխալը կլիներ, որը կհանգեցներ Ռենի սպանությունը նրա անցյալի ընկերոջ կողմից։

## Դերերում
* Ջո Օդագիրի - Չին
* Լի Նայոն -  Ռեն
* Պակ Չինա - Չինի անցյալի ընկերուհին
* Մին Տեհյոն - Ռենի անցյալի ընկերը

## Ծանոթագրություններ

## Արտաքին հղումներ
* Официальный сайт  
* Обзор лицензионного DVD-диска  

Կատեգորիա:2000-ականների կորեերեն ֆիլմեր
Կատեգորիա:2000-ականների ճապոներեն ֆիլմեր
Կատեգորիա:2008 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական դրամա ֆիլմեր
Կատեգորիա:Ֆիլմեր ինքնասպանության մասին
Սուրբ Պետրոս Ալեքսանդրիացու կինտա

**Սուրբ Պետրոս Ալեքսանդրացու կինտա** (), XVII դարում կառուցված ասիենդա կամ կինտա։ 1830 թվականի դեկտեմբերի 17-ին այստեղ է մահացել Սիմոն Բոլիվարը։ Այդ ժամանակ ասիենդայում արտադրվում էր ռոմ, մեղր և պանելա։ Ասիենդան գտնվում է Կարիբյան ծովի մոտ, Հյուսիսային Կոլումբիա, Սանտա Մարթա տուրիստական շրջանում։ Ներկայումս այն գործում է որպես զբոսաշրջային, պատմական վայր և թանգարան։

## Պատմություն
Ասիենդան հիմնադրվել է 1608 թվականի փետրվարի 2-ին Դոն Ֆրանսիսկո դե Գոդոյ ի Կորտեսիայի կողմից։ Այս վայրում է Սիմոն Բոլիվարն անցկացրել իր կյանքի վերջին օրերը և այստեղ մահացել 1830 թվականի դեկտեմբերի 17-ին։ Ասիենդան գտնվում է Կոլումբիայի Սանտա Մարթա քաղաքի Մամատոկո շրջանում։ Սուրբ Պետրոս Ալեքսանդրացու կինտան երկրում համարվում է սրբավայր։

Ժամանակի ընթացքում ասիենդան տարբեր սեփականատերեր է ունեցել։ 1808 թվականի հունվարի 9-ին դոն Ֆոստինո դե Միեր ի Տերան ասիենդան գնել է 11773 պեսո ոսկով, սակայն տարիներ անց այն առգրավվել է։

XIX դարի երկրորդ կեսին ասիենդան նվիրել են իսպանացի ազնվական դոն Խոակին դե Միեր ի Բենիտեսին, որն ինտենսիվ կերպով ասիենդայում սկսեց մշակել շաքարեղեգ, ռոմ և մեղր։

## Կառուցվածք
### Հասարակական կամ բնակելի հատված
**Գլխավոր տուն**
* Capilla u Oratorio
* Sala principal
* Alcoba
* Biblioteca
* Cuarto de Baño
* Sala de Fumar
* Comedor
* Cocina
* Repostería
* Caballeriza
* Alcobas De Huéspedes
* Sala del Centenario
* Sala de Independencia
* Sala Bolivariana

### Աշխատանքային հատված
* Bagacera
* Trapiche
* Destilería
* Sótano

### Ժամանակակից հատված
* Altar de la Patria
* Museo Bolivariano de Arte Contemporáneo
* La colección del Museo Bolivariano
* Jardín Botánico Quinta de San Pedro Alejandrino

## Պատկերասրահ

Altar de la patria. Quinta de San Pedro Alejandrino.JPG|Պանթեոն
Estatua en la quinta de san pedro alejandrino.JPG|Պետրոս Ալեքսանդրացու արձանը
EstatuaSimonBolivarQuinta.JPG|Սիմոն Բոլիվարի արձանը
Antiguahacienda.jpg
Altar de la Patria, Santa Marta.jpg
AnfiteatroQuinta.JPG|Ամֆիթատրոն կինտայում
Jardín de la Quinta de San Pedro Alejandrino.jpg|Բուսաբանական այգի
El sonámbulo de las mariamulatas. Emrique Grau. Quinta de San Pedro Alejandrino.JPG
El CELLISTA YO-YOMA EN CONCIERTO. ÁNGEL LOOCKARTT. Quinta de San Pedro Alejandrino.JPG
Copia de acuarela del siglo XIX de la QUINTA DE SAN PEDRO ALEJANDRINO. SANTA MARTA. COLOMBIA.JPG


## Ծանոթագրություններ

## Արտաքին հղումներ
* Quinta de San Pedro Alejandrino (site officiel)
* San Pedro Alejandrino , Bibliothèque Luis Angel Arango
* Jardín Botánico Quinta de San Pedro Alejandrino

Կատեգորիա:1986 հիմնադրումներ Կոլումբիայում
Կատեգորիա:1986 հիմնադրված թանգարաններ
Կատեգորիա:Կոլումբիայի թանգարաններ
Իսպանիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Իսպանիայի օբյեկտները թվով 45-ն են (2016 թվականի դրությամբ), որը կազմում է ընդհանուր թվի 4,3 %-ը։ 40 օբյեկտ ընդգրկված են մշակութային չափանիշներով, 17-ը՝ որպես մարդկային ստեղծագործական գլուխգործոց, 3-ը՝ բնական չափանիշներով, և 2-ը՝ խառը (բնական և մշակութային)։ Բացի դրանից 2016 թվականի դրությամբ ևս 32 օբյեկտ ներկայացված են թեկնածու ցանկում։ Իսպանիան վավերացրել է Համաշխարհային ժառանգության պաշտպանության կոնվենցիան 1982 թվականի մայիսի 4-ին։ Իսպանիայի առաջին 5 օբյեկտներն ընդգրկվել են ցանկում 1984 թվականին, Համաշխարհային ժառանգության հանձնաժողովի 8-րդ նիստում։

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։

## Օբյեկտների աշխարհագրական դասավորվածություն

### Օբյեկտների աշխարհագրական դասավորվածություն

 

## Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Իսպանիայի կառավարության կողմից՝ որպես թեկնածու օբյեկտներ։ Դրանք պետք է ընդգրկվեն Համաշխարհային ժառանգության ցանկում։

### Օբյեկտների աշխարհագրական դասավորվածություն

 

## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Եվրոպայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Հյուսիսային Ամերիկայում Համաշխարհային ժառանգության օբյեկտների ցանկ
* Հարավային Ամերիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Օվկիանիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* ՅՈՒՆԵՍԿՕ-ի պաշտոնական կայք․ Իսպանիայում Համաշխարհային ժառանգության օբյեկտների ցանկ
* Իսպանիայում Համաշխարհային ժառանգության վերաբերյալ հղումների տեղեկատու


Կատեգորիա:Համաշխարհային ժառանգության ցանկեր
Կատեգորիա:Իսպանիայի մշակույթ
Կատեգորիա:Զբոսաշրջությունն Իսպանիայում
Ռոբերտ Հարիս

**Ռոբերտ Հարիս** (, ), անգլիացի գրող։

## Կենսագրություն
Ռոբերտ Հարիսը ծնվել է անգլիական Նոթինգհեմ քաղաքում։ Ավարտել է Քեմբրիջի Սելվին քոլեջը։ BBC-ում աշխատել է որպես լրագրող, իսկ The Observer, The Sunday Times և The Daily Telegraph թերթերում որպես՝ քաղաքական խմբագիր։

Սկզբում գրել է գիտահրապարակախոսական գրքեր։ Իր առաջին զվարճալի վեպը «Ֆաթերլանդն» էր՝ այլընտրանքային պատմություն, որում Գերմանիան հաղթեց Համաշխարհային երկրորդ պատերազմը։ Նա դարձավ բեստսելեր։ Այդ ժամանակվանից Հարիսը շարունակում է գրքեր գրել, որոնցից շատերը արդեն էկրանավորվել են։

Այժմ նա ապրում է Բերքշիրում իր կնոջ՝ Ջիլ Հորնբիի, ով նույնպես գրող է և չորս երեխաների հետ։

## Հարիսի վեպերը

## Էկրանարկվել են

## Ծանոթագրություններ

## Արտաքին հղումներ
* Роберт Деннис Харрис. Биография
* Роберт Харрис в fictionbook.ru

Կատեգորիա:Անգլիացի գրողներ
Կատեգորիա:Անգլիացի լրագրողներ
Կատեգորիա:Անգլիացի վիպասաններ
Կատեգորիա:Անգլիացի սցենարիստներ
Կատեգորիա:Գիտաֆանտաստիկ գրողներ
Կատեգորիա:20-րդ դարի անգլիացի վիպասաններ
Կատեգորիա:«Սեզար» մրցանակի դափնեկիրներ
Վանիկ Վարդանյան

**Վանիկ Բաշխիկի Վարդանյան** (), հայ իրավաբան, Գեղարքունիքի մարզի ընդհանուր իրավասության դատարանի դատավոր (2008)։

## Կենսագրություն
Ծնվել 1953 թվականին Լեռնանիստ գյուղում, Աբովյանի շրջան, Հայկական ԽՍՀ։ 1973-1975 թվականներին ծառայել է ԽՍՀՄ Զինված ուժերում։

### Կրթություն
1975-1981 թվականներին սովորել ԵՊՀ իրավաբանական ‎ֆակուլտետի հեռակա բաժնում։

### Աշխատանքային գործունեություն
* 1982 թվականից ծառայության է անցել ՀՀ Ոստիկանության համակարգում` նշանակվելով Հրազդանի ՆԳ բաժնի տեղամասային տեսուչի պաշտոնում։ 
* 1991 թվականին, նշանակվել է Հրազդանի ՆԳ բաժնի քննչական բաժանմունքի քննիչ։
* 1992 թվականին, նշանակվել է Հրազդանի ՆԳ բաժնի քննչական բաժանմունքի ավագ քննիչ։
* 2006 թվականին, նշանակվել ՀՀ Ոստիկանության ՔԳՎ ենթակա ստորաբաժանումների Կոտայքի մարզի քննչական բաժնի հատկապես կարևորագույն գործերով ավագ քննիչ։ 
* 2008 թվականից, աշխատում է Գեղարքունիքի մարզի ընդհանուր իրավասության դատարանի դատավոր։

## Կաշառակերության մեղադրանք

## Ընտանիք
Նա ամուսնացած է, ունի երկու երեխա։

## Արտաքին հղումներ
* Դատավոր Վանիկ Վարդանյանը կոպտորեն խախտում է ՀՀ օրենքները 

## Ծանոթագրություններ

Կատեգորիա:Գեղարքունիքի մարզի ընդհանուր իրավասության դատարանի դատավորներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Լեռնանիստ գյուղում ծնվածներ
Կատեգորիա:Հայ իրավաբաններ
Հովվուհին և ծխնելույզ մաքրողը

**Հովվուհին և ծխնելույզ մաքրողը** (), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1845 թվականին։

## Սյուժե
Հեքիաթը պատմում է երկու հախճապակե արձանների` հովվուհու և ծխնելույզ մաքրողի մասին, որոնք իրար կողքի էին քանդակված, այդ պատճառով էլ նշանված էին իրար հետ։ Հեքիաթի հերոսներից են նաև օբեր-ունտեր-գեներալ-ադմիրալ-սերժանտ Այծոտնը և ծեր չինացին։ Օբեր-ունտեր-գեներալ-ադմիրալ-սերժանտ Այծոտնն սիրահարված էր հովվուհուն և ցանկանում էր ամուսնանալ նրա հետ։ Հովվուհին, սակայն, չէր ցանկանում ամուսնանալ նրա հետ և առաջարկում է ծխնելույզ մաքրողին իրար հետ փախչել։

«Քո ցանկությունը ի՛մ ցանկությունն է,- ասում է ծխնելույզ մաքրողը հովվուհուն:- Գնա՛նք թեկուզ և հիմա։ Ես հավատում եմ, որ իմ արհեստով կարող եմ քեզ կերակրել»։ Նրանք միասին փախչում են, և մյուս տիկնիկները նկատում են նրանց փախուստը։

Փախչելու ճանապարհին նրանք հանդիպում են մի տիկնիկային թատրոնի, որտեղ այդ պահին ներկայացում էր գնում։ Բոլոր տիկնիկները թափահարում էին իրենց ձեռքի վարդակակաչները։ Նրանց հետևում կանգնած էին վալետները, որոնք երկուական գլուխ ունեին։ Պիեսը երկու սիրահարի մասին էր, որը հովվուհուն հիշեցնում էր իր և ծխնելույզ մաքրողի պատմությունը։ Հովվուհին խնդրում է հեռանալ այդտեղից և դուրս գալ մեծ աշխարհ։ Տղան առաջարկում է նրան փախչել ծխնելույզով և աղջիկը համաձայնում է։ Հովվուհին վախենում է մեծ աշ՛խարհից և խնդրում է հետ վերադառնալ։ Նրանք վերադառնում են իրենց սենյակ և շարունակում են ապրել կողք կողքի։

## Կերպարներ
* Հովվուհին
* Ծխնելույզ մաքրողը
* Ծեր չինացին
* Օբեր-ունտեր-գեներալ-ադմիրալ-սերժանտ Այծոտն
* Տիկինկային թատրոնի տարբեր տիկնիկներ

## Հեքիաթն այլ լեզուներով
«Հովվուհին և ծխնելույզ մաքրողը» հեքիաթը, ինչպես և Անդերսենի շատ այլ հեքիաթներ, թարգմանվել են աշխարհի մի շարք լեզուներով, այդ թվում և` հայերեն։ Հեքիաթի հիման վրա խորհրդային ռեժիսոր Լև Ատամանովը մուլտֆիլմ է նկարահանել:

## Ծանոթագրություններ

Կատեգորիա:Հանս Քրիստիան Անդերսենի հեքիաթներ
Երիցուկը

**Երիցուկը** (), դանիացի հայտնի հեքիաթագիր Հանս Քրիստիան Անդերսենի հեքիաթը։ Գրվել է 1838 թվականին։

## Սյուժե
Քաղաքից դուրս, ուղիղ ճանապարհի եզրին կար մի ամառանոց։ Ամառանոցից ոչ հեռու, ուղիղ առվի ափին բուսնել էր մի երիցուկ։ Երիցուկը աճում էր ոչ թե օրով, այլ ժամով։ Ցանկապատի այն կողմը, պարտեզում, բացվել էին պատկառելի, հպարտ ծաղիկներ և, որքան ավելի քիչ էին բուրմունք տալիս, այդքան ավելի էին գոռոզանում։ Գոռոզ ծաղիկներից ոչ մեկը չէր նկատում երիցուկին։ Երիցուկը մտածեց, որ արտույտը նրանց անպայման հյուր կգնա։ Հանկարծ նա լսեց արտույտի ձայնը, որը ցած իջավ ոչ թե գոռոզ ծաղիկների մոտ, այլ համեստ երիցուկի մոտ։ Թռչնակը ոստոստում էր երիցուկի շուրջը և երգում։ Թռչնակը մի գեղեցիկ երգ երգեց և թռավ դեպի կապույտ երկինք։ Հենց այդ պահին պարտեզ մտավ մի աղջիկ` սուր փայտե դանակը ձեռքին և սկսեց կտրել փքված լալաները։ Երիցուկը ուրախացավ, որ ինքը բուսնել է ցանկապատից դուրս, խոտերի մեջ, որտեղ իրեն ոչ ոք չի նկատում։ Իսկ երբ արևը մայր մտավ, նա իր պսակաթերթիկները ծալեց ու քնեց, և ամբողջ գիշեր երազում տեսնում էր կարմիր արևը ու փոքրիկ թռչնակին։ Առավոտյան, երբ ծաղիկը նորից իր թերթիկները բացեց և, ինչպես մանկիկն իր թաթիկները մեկնեց դեպի օդն ու լույսն, նա ճանաչեց թռչնակի ձայնը. թռչնակը էլի երգում էր, բայց շատ թախծոտ։ Եվ նա պատճառ ուներ դրա համար. խեղճը ընկել էր թակարդը և այժմ նստած է բաց լուսամուտի մոտ կախված վանդակում։ Երիցուկը ամբողջ սրտով ուզում էր օգնել գերի թռչնակին, սակայն չէր կարող։ Հանկարծ պարտեզից դուրս եկան երկու փոքրիկ տղա։ Նրանցից մեկի ձեռքին կար նույնպիսի մեծ, սուր դանակ, ինչպես ուներ այն աղջիկը, որ կտրել էր լալաները։ Տղաները մոտեցան ուղիղ երիցուկին, որն ամենևին չէր հասկանում, թե ինչ է հարկավոր նրանց։ Տղաները որոշում են ճիմ կտրել իրենց արտույտի համար և երիցուկը մնում է ճիմի հենց կենտրոնում։ Երիցուկը ճիմի վրա ընկնում է արտույտի վանդակը։ Երբ արտույտը մահանում է, տղաները թաղում են նրան, իսկ երիցուկին շպրտում են փոշոտ փողոց։

## Կերպարներ
* Երիցուկ
* Արտույտ
* Տարբեր ծաղիկներ
* Աղջիկ
* Երկու տղաներ

## Ծանոթագրություններ

## Արտաքին հղումներ
Երիցուկը

Կատեգորիա:Հանս Քրիստիան Անդերսենի հեքիաթներ
Վարուժան Աբելյան (այլ կիրառումներ)

**Վարուժան Աբելյան** անուն-ազգանունը կարող է վերաբերել հետևյալ անձանց՝

* Վարուժան Հմայակի Աբելյան (ծնվ. 1954), կենսաբան-տեխնոլոգ։
* Վարուժան Սամսոնի Աբելյան (ծնվ. 1950), իրավաբան։
Չճանաչված պետությունների ֆուտբոլի աշխարհի առաջնություն 2014

**Չճանաչված պետությունների ֆուտբոլի աշխարհի առաջնություն 2014**, Չճանաչված պետությունների ֆուտբոլի աշխարհի առաջնության 1-ին խաղարկությունն է, որն անցկացվել է Էստերսունդում, Շվեդիա։ Առաջնությանը մասնակցում էին հավաքականներ, որոնք ՖԻՖԱ-ի անդամ չեն։

## Մրցաշար
Մրցաշարին մասնակցեցին 12 թիմեր։ Կատալոնիայի ու Զատկի կղզու հավաքականները նույնպես հրավիրված էին, սակայն հրաժարվեցին մասնակցությունից։

### Հյուրընկալող
2013 թվականի մայիսին ConIFA-ն հայտարարեց, որ Լապլանդիան կհյուրընկալի առաջնությունը։ Որոշվեց անցկացնել այն Էստերսունդում, Շվեդիա։ Այն տեղի ունեցավ 2014 թվականի հունիսի 1-ից 8-ը։ Բոլոր խաղերն անցկացվեցին Յամկրաֆտ Արենա մարզադաշտում, որը տեղավորում էր 6626 հանդիսատես։

## Մասնակիցներ
Առաջնության նախնական մասնակիցները 12-ն էին.
*  Արամեացիներ
*  Աբխազիա
*  Արցախ
*  Դարֆուր
*  Զանզիբար
*  Իրաքյան Քուրդիստան
* border|23x23փքս Լապլանդիա
*  Մեն կղզի
*  Պադանիա
* border|23x23փքս Տամիլ-Իլամ
*  Քվեբեկ
*  Օքսիտանիա
Վիճակահանությունից հետո՝ երբ խմբերն արդեն որոշված էին, Քվեբեկը հրաժարվեց մասնակցությունից, քանի որ ցանկանում էր դիմել ԿՈՆԿԱԿԱՖ-ի անդամակցության համար։ Առաջնությանը չմասնակցեց նաև Զանզիբարի հավաքականը, քանի որ հավաքականի ֆուտբոլիստները չկարողացան ստանալ վիզա Շվեդիա մեկնելու համար։ Քվեբեկի փոխարեն առաջնությանը մասնակցեց Հարավային Օսիան, իսկ Զանզիբարի փոխարեն՝ Նիցայի կոմսությունը։

## Խաղեր
### Խմբային փուլ

#### Խումբ A

|}

#### Խումբ B

|}

#### Խումբ C

|}

#### Խումբ D

|}

### Փլեյ-Օֆֆ

#### Քառորդ եզրափակիչներ

#### Կիսաեզրափակիչներ

#### Երրորդ տեղի խաղ

#### Եզրափակիչ

### Տեղեր գրավելու ռաունդ

#### Տեղեր գրավելու ռաունդ 1

#### Տեղեր գրավելու ռաունդ 2

## Վերջնական արդյունքներ

## Ծանոթագրություններ

## Արտաքին հղումներ
* ՖԻՖԱ-ի կազմում չմտնող հավաքականների առաջնությունները RSSSF-ի արխիվում
* Առաջնության մասին soccerphile.com-ում
* Առաջնության մասին Time-ում

Կատեգորիա:2014 ֆուտբոլում
Չագրես ազգային պարկ

**Չագրես ազգային պարկ** (), 129000 հեկտար (320000 ակր) տարածք զբաղեցնող ազգային պարկ Պանամայի ջրանցքի արևելյան հատվածում՝ Պանամա նահանգի և Կոլոն քաղաքի միջև։ Այստեղ կան արևադարձային անտառներ, Չագրես և Գատուն գետերը, որոնք բավարար ջուր են ապահովում Գատուն լճի համար, որը Պանամայի ջրանցքի հիմնական լիճն է։

## Պանամա ջրանցքի ջրատար
Պարկը ստեղծվել է 1985 թվականին բնական անտառի պահպանման նպատակով՝ արտադրելու բավարար քանակով ջուր Պանամայի ջրանցքի նորմալ շահագործման, Պանամայի Կոլոն և Լա Չորերա քաղաքների համար խմելու ջրի մատակարարման և Պանամա և Կոլոն քաղաքների էլեկտրաէներգիայի արտադրության համար։

Պանամայի ջրանցքի շահագործման համար անհրաժեշտ է պահպանել ջրի բարձր մակարդակը, քանի որ ամբարտակն անցնող յուրաքանչյուր նավակ ունի շուրջ 52 միլիոն գալոնոն չվերականգնվող թարմ ջրի կարիք։

## Կլիմա
Պարկի միջին ջերմաստիճանը տատանվում է 30&nbsp;°C ցածր գոտիներում և 20&nbsp;°C լեռնային հատվածներում, տեղումները 2200 մմ Ալախուելա լճի շրջանում և 4000 մմ լեռնային շրջաններում։ Բլուրները ծածկված են արևադարձային խոնավ անտառներով։

## Ծանոթագրություններ

## Արտաքին հղումներ
* Fundación Parque Nacional Chagres
* Parque Nacional Chagres: Edén Verde.

Կատեգորիա:Պանամայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1985 հիմնադրված բնության հատուկ պահպանվող տարածքներ‎
Աչադարա

**Աչադարա** (նախկինում՝ Միլարա, վրացերեն՝ აჩადარა), գյուղ Աբխազիայի Սուխումի շրջանում, Սուխումից 3 կմ արևմուտք։ Երկաթուղային կայարան է։ Գտնվում է Գումիստա գետի ափին, ծովի մակարդակից 1280 մ բարձրության վրա։

## Բնակչությունը
1959 թվականի տվյալներով, գյուղն ուներ 1005 բնակիչ, հիմնականում հայեր և վրացիներ։ 1970 թվականի հաշվառումների համաձայն, գյուղն ուներ 1815 բնակիչ` կրկին հայեր և վրացիներ, իսկ 1989 թվականին, գյուղում ապրում էր 2457 մարդ, հիմնականում կրկին հայեր և վրացիներ։

Միավորված էր Գումիստայի գյուղական խորհրդի հետ։ Բնակիչներն զբաղվում են ծխախոտի, եգիպտացորենի, ցիտրուսային կուլտուրաների մշակությամբ և պտղաբուծությամբ։ Գյուղն ուներ հայկական ութամյա դպրոց։

Աչադարան հիմնադրել են Օրդուից եկած հայերը` 1900 թվականին։

## Ծանոթագրություններ

Կատեգորիա:Աբխազիայի գյուղեր
Կատեգորիա:Աբխազիայի հայաբնակ գյուղեր